2018. gada 6. jūnijā Rīkojums Nr. 244

Rīgā (prot. Nr. 27 3. §)

**Par pašvaldības nekustamā īpašuma "Šautuve" Preiļu pagastā, Preiļu novadā, pārņemšanu valsts īpašumā un zemes vienības "Badelkas Mežs" Preiļu pagastā, Preiļu novadā, piekritību valstij un tās nostiprināšanu zemesgrāmatā uz valsts vārda Aizsardzības ministrijas personā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā Preiļu novada pašvaldībai piederošo nekustamo īpašumu "Šautuve" (nekustamā īpašuma kadastra Nr. 7658 006 0239) – zemes vienību (zemes vienības kadastra apzīmējums 7658 006 0237) 2,72 ha platībā – Preiļu pagastā, Preiļu novadā.

2. Aizsardzības ministrijai šā rīkojuma 1. punktā minēto nekustamo īpašumu izmantot Nacionālo bruņoto spēku infrastruktūras attīstībai.

3. Aizsardzības ministrijai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Aizsardzības ministrija nodrošina šā rīkojuma 2. punktā minētā uzdevuma īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Aizsardzības ministrijai šā rīkojuma 1. punktā minēto nekustamo īpašumu bez atlīdzības nodot Preiļu novada pašvaldībai, ja tas vairs netiek izmantots šā rīkojuma 2. punktā minētā uzdevuma īstenošanai.

5. Saglabāt valsts īpašumā un nodot Aizsardzības ministrijas valdījumā nekustamo īpašumu "Badelkas Mežs" (nekustamā īpašuma kadastra Nr. 7658 006 0105) – zemes vienību (zemes vienības kadastra apzīmējums 7658 006 0238) 8,09 ha platībā – Preiļu pagastā, Preiļu novadā, Aizsardzības ministrijas funkciju nodrošināšanai saskaņā ar Ministru kabineta 2003. gada 29. aprīļa noteikumu Nr. 236 "Aizsardzības ministrijas nolikums" 4.4.1 apakšpunktu.

6. Aizsardzības ministrijai šā rīkojuma 5. punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā.

7. Aizsardzības ministrijai veikt Preiļu novada pašvaldībai vienreizēju maksājumu no Aizsardzības ministrijas 2018. gada valsts budžeta programmas 33.00.00 "Aizsardzības īpašumu pārvaldīšana", samazinot izdevumus precēm un pakalpojumiem un palielinot izdevumus valsts budžeta uzturēšanas izdevumu transfertiem par faktiskajiem izdevumiem 1 426 *euro* apmērā, lai segtu izdevumus, kas Preiļu novada pašvaldībai radušies, veicot šā rīkojuma 1. un 5. punktā minēto zemes vienību kadastrālās uzmērīšanas darbus un reģistrējot šā rīkojuma 1. punktā minēto nekustamo īpašumu zemesgrāmatā.

Ministru prezidents Māris Kučinskis

Aizsardzības ministrs Raimonds Bergmanis